text: Opdatering: Mor til et-årig dreng er nu fundet
  22 august 2016 kl. 19.07
  En halvandet år gammel dreng er blevet fundet alene i Brørup. Nu efterlyser politiet drengens forældre.
  OPDATERING: Drengens mor har henvendt sig til politiet og de er nu sammen igen.
  Mandag aften omkring klokken 20.00 blev en halvandet år gammel dreng fundet på Nørregade i Brørup. Drengen gik alene rundt i regnen ude på gaden. Et par opdagede den lille dreng og tog ham med ind på en nærliggende restaurant. Derefter ringede de til politiet. Det oplyser vagtchef ved Syd- og Sønderjyllands Politi, Ivan Gohr, til TV SYD.
  - Vi har endnu ikke fundet forældrene til drengen. Vi har ringet på døre i området, og det har ikke givet noget. Derfor er vi nødt til at efterlyse forældrene, siger vagtchefen til TV SYD.
  Vi søger forældrene til en lille dreng på ca. 1 ½ år, der er fundet i Brørup. Drengen er iført bodystocking, sut og sutteklud. #politidk
  
  Yes - så er søn og mor igen sammen i Brørup. Alle har det godt. Tak for rigtig mange henvendelser. #politidk
  
  